Daiso มียอดขายปี 2016 เฉพาะในญี่ปุ่นอยู่ที่ประมาณกี่ล้านบาท
ณ เดือน  พ.ค. 60 Daiso มีจำนวนสาขาทั้งสิ้น 4,260 สาขา ยอดขายปี 2016 เฉพาะในญี่ปุ่นอยู่ที่ประมาณ 110,000 ลบ. ดำเนินงานใน 25 ประเทศ ประเทศที่มีสาขาเยอะสุดคือ ญี่ปุ่น 2,800 เกาหลีใต้ 975 สาขา และไทยเป็นอันดับสามที่ 64 สาขา มีสินค้ามากกว่า 100,000 รายการ 40% ของสินค้าทั้งหมดทำในประเทศจีน มีศูนย์กระจายสินค้าต่างประเทศ 3 แห่งคือที่ เซี่ยงไฮ้, ตงก่วน ประเทศจีนและประเทศไทย ส่วนในญี่ปุ่นมีอีก 7 แห่ง

แม้ Daiso จะเป็นร้านขายของถูก แต่ร้านขายของถูกอื่นๆ ไม่ได้เป็นเหมือน Daiso อย่างแรกที่แตกต่างกันอย่างเห็นได้ชัดคือขนาดของธุรกิจและความสำเร็จในระดับโลก แล้วอะไรที่แยก Daiso ออกจากร้านขายของถูกทั่วๆ ไป เป็นเพราะ Daiso ไม่ได้มีดีแค่ของถูกเพียงอย่างเดียว หากดูที่ Core value ของ Daiso อาจจะแปลกใจว่าไม่มีแม้แต่เงาของคำว่า “ราคาถูก” ด้วยซํ้าไป แต่กลับมีคำที่ตรงกันข้ามอย่าง คุณภาพ, ความหลากหลาย และเอกลักษณ์เฉพาะ

คุณภาพของ Daiso ไม่ใช่คุณภาพของการซื้อสินค้าแต่เพียงอย่างเดียวแต่เป็นคุณภาพของการช๊อปปิ้งโดยรวม Daiso พยายามทำให้ลูกค้ารู้สึก “WoW” ทุกครั้งที่เห็นสินค้าในร้านของ Daiso ลูกค้าจะ Surprise อย่างมากว่ามีสินค้าแบบนี้ขาย ด้วยราคาแค่นี้เอง เหตุที่ทำให้ Daiso ขายสินค้าในราคาถูกได้ไม่ได้มาจากทำของถูกที่คุณภาพไม่ดี แต่เกิดจาก Economy of scale หรือการประหยัดจากการผลิตสินค้า 1 ชนิดด้วยจำนวนหลักล้านชิ้น เสร็จแล้วก็จะส่งไปขายทั่วโลก

สินค้าที่มีความหลากหลายมากจากแนวคิดของ Daiso ที่ต้องการเน้นสร้างความ “สนุก” ในการช๊อปปิ้ง เริ่มด้วยการมีสินค้าที่หลากหลายมากๆ จัดเรียงตามลักษณะการใช้งาน มีสินค้าที่คนต้องการใช้ในชีวิตประจำวัน และมีสินค้าที่คนอาจจะคิดว่าต้องใช้ในอนาคตด้วย Daiso ลงทุนในการทำบรรยากาศในร้านให้ดี เน้นลูกค้าสามารถมองเห็นสินค้าได้ง่ายๆ แต่แค่การจัดร้านไม่สามารถให้ความ “สนุก” กับลูกค้าได้อย่างเต็มที่ Daiso ยังให้ความสำคัญกับการออกแบบสินค้าด้วยตัวเองด้วย
ความรู้ทางการเงิน,ข้อมูลการเงินรายบริษัท